Mina (pjevačica)

Mina Anna Mazzini, (Mina Anna Maria Mazzini, udata Quaini rođena 25. marta 1940) jest italijanska pjevačica i glumica. Bila je nezaobilazna osoba u televizijskim emisijama i dominantna figura u italijanskoj pop-muzici od 1960-ih do sredine 1970-ih, poznata po svom vokalnom rasponu od tri oktave, agilnosti svog soprana, i imidžu emancipirane žene.

Rođena je 25. marta 1940. u italijanskom gradu Cremoni. 1958. mlada Mina učestvuje iz čiste zabave na takmičenju mladih pjevača u popularnom klubu "Bussola", u kom su nastupali i Frank Sinatra i Ella Fitzgerald, i osvaja neočekivano 1. mjesto. Od tada je Mina zvijezda, koja je već desetljećima pojam dobre i kvalitetne muzike sa stilom, pouzdan znak za izvanredne kancone poetskog sadržaja i osebujnu, emotivnu interpretaciju, u kojoj prvo ime italijanske muzike ujedinjuje klasičnu talijanksu kanconu sa pitkim mediteranskim šlagerima, bossa novom  i jazzom. Mina je osim u Italiji, već godinama broj 1 i u Latinskoj Americi, Španiji, Portugalu, a jedno je kratko vrijeme temperamentna Talijanka bila popularna i u Jugoslaviji, pa čak i u Japanu i Njemačkoj.

Mina je zapravo fenomen, koji neprekidno traje decenijama, a njegova je tajna u nepotrošenosti i volumenu Mininog raskošnog glasa, njenoj neobičnoj kreativnosti i originalnosti, i prije svega apsolutnoj anonimnosti, u koju se Mina definitivno povukla 1978. Od tada godišnje izlaze barem dvije Minine ploče, koje bilježe velike komercijalne uspjehe, a da publika zapravo ni ne zna kako izgleda prvo ime italijanske kancone. Mina danas živi u Luganu, u Švicarskoj.

 Diskografija 

 Reference 

Kategorija:Rođeni 1940.
Kategorija:Biografije, Cremona
Kategorija:Italijanske pjevačice
Kategorija:Živi ljudi